ΔΕΛΤΙΟ ΤΥΠΟΥ

1ο Θερινό Σχολείο

**«ΣΥΓΧΡΟΝΟΣ ΕΚΘΕΣΙΑΚΟΣ ΣΧΕΔΙΑΣΜΟΣ. Η ΧΡΗΣΗ ΤΟΥ ΗΧΟΥ»**

INNOVATIVE EXHIBITION DESIGN. THE USE OF SOUND

**11/7 – 19/7 2020**

**Λόφος Πανεπιστημίου, Μυτιλήνη, Λέσβος**

Το θερινό σχολείο εστιάζεται στις σύγχρονες αντιλήψεις για τον εκθεσιακό σχεδιασμό, ως ένα ισχυρό αφηγηματικό εργαλείο. Ξεκινώντας από τις γενικές θεωρητικές αρχές της εκθεσιακής αφήγησης, προχωρά στη συγκρότηση μιας ολιστικής μεθοδολογίας που αφορά τα επιμέρους αφηγηματικά εργαλεία και τον τρόπο συνδυασμού τους για τη διαμόρφωση μιας ενιαίας συνεκτικής πολυμεσικής αφήγησης. Και, τέλος, επικεντρώνεται στην αναλυτική προσέγγιση ενός από τα πιο ενδιαφέροντα και λιγότερο αξιοποιημένα αφηγηματικά μέσα, τον ήχο.

Συνδυάζει θεωρητικές διαλέξεις, παρουσιάσεις βασικών εργαλείων και μεθόδων, ασκήσεις στο πεδίο και εργαστήρια στα οποία οι συμμετέχοντες επεξεργάζονται στην πράξη εκθεσιακές αφηγήσεις που αξιοποιούν, κυρίως, τον ήχο.

Απευθύνεται σε τελειόφοιτους, μεταπτυχιακούς φοιτητές και ερευνητές που σχετίζονται με το πεδίο των εκθέσεων, όπως και σε καλλιτέχνες, επιμελητές εκθέσεων, σε επαγγελματίες των μουσείων και εκπαιδευτικούς.

**Προαπαιτήσεις Συμμετοχής | Κριτήρια επιλογής**

Οι συμμετέχοντες θα πρέπει να έχουν βασικές γνώσεις χρήσης ηλεκτρονικών υπολογιστών και καλό επίπεδο γνώσης της αγγλικής γλώσσας (τουλάχιστον Β2).

* συνάφεια σπουδών σε οποιαδήποτε από τις τρεις βαθμίδες εκπαίδευσης με τον εκθεσιακό σχεδιασμό ή τις ηχητικές σπουδές
* ακαδημαϊκές επιδόσεις
* επαγγελματική εμπειρία στον εκθεσιακό σχεδιασμό ή τις ηχητικές σπουδές
* ερευνητική εμπειρία στον εκθεσιακό σχεδιασμό ή τις ηχητικές σπουδές

Στους συμμετέχοντες παρέχεται το εκπαιδευτικό υλικό του ΘΣ (ψηφιακές σημειώσεις, λογισμικά προγράμματα και έντυπο υλικό) καθώς και βεβαίωση παρακολούθησης του.

Οι 68 ώρες μαθημάτων και εργαστηρίων που πραγματοποιούνται στις 9 μέρες αντιστοιχούν σε **2 ECTS**.

**Δίδακτρα: 290€**

**Αιτήσεις: 15/3-20/6**

*Τα μαθήματα και οι δράσεις του Θερινού Σχολείου διεξάγονται στα Ελληνικά*

Περισσότερες πληροφορίες παρέχονται στην ηλεκτρονική διεύθυνση:

<https://summer-schools.aegean.gr/ExDe2020>

Ερωτήσεις μπορείτε να απευθύνετε στο: [museologylab@aegean.gr](mailto:mailtomuseologylab@aegean.gr)